《相公新创云山观於州治之东诗以颂之》
宋代·张榘

华榱胜概实相兼，却笑滕王诧栋帘。
海内一云高出岫，江南列嶂杳平檐。
作霖锡命宜爰立，维石兴歌正具瞻。
寰宇固应同德宇，共期羹鼎试梅盐。

作者简介：［约公元1208年前后在世］字方叔，号芸窗，南徐（一作润州）人。生卒年均不详，约宋宁宗嘉定初前后在世。淳佑间，任句容令。宝佑中，为江东制置使参议、机宜文字。榘著有《芸窗词稿》一卷，《四库总目》传于世。